Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 491

(152) Az úgynevezett „angol klauzula” — ami elõírja a vevõ számára, hogy bejelentsen minden számára tett jobb ajánlatot, azzal, hogy azt csak akkor fogadhatja el, ha a szállító nem tesz ugyanolyan ajánlatot — ugyanolyan hatással járhat, mint a versenytilalmi kötelezettség, különösen akkor, ha a vevõnek fel kell fednie, ki tette az ajánlatot. Ezenkívül a piac átláthatóságának növelésével ez a szállítók közötti összejátszást is erõsítheti. Az „angol klauzula” mennyiségi kényszerként is mûködhet. A vevõt sújtó mennyiségi kényszer a versenytilalom egy enyhébb formája, ahol a szállító és a vevõ közötti megállapodás szerinti kötelezettség vagy ösztönzõ rendszer arra készteti a vevõt, hogy beszerzéseit túlnyomórészt egy szállítónál tegye meg. A mennyiségi kényszer megjelenhet például minimális vásárlási elõírás, vagy olyan nem lineáris árképzés formájában, mint a mennyiségi rabatt rendszerek, a hûség-rabatt rendszerek vagy a kétrészes ártétel (rögzített összeg + egységár). A vevõt sújtó mennyiségi kényszernek a versenytilalmi kötelezettséghez hasonló, de gyengébb kizárási hatásai vannak. Ezeknek a különbözõ formáknak az értékelése a piacra gyakorolt hatásuktól függ. Azonban a 82. cikk kifejezetten megtiltja, hogy az erõfölényben lévõ vállalatok az angol klauzulát a vagy hûség-rabatt rendszert alkalmazzák.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes